Ради најаве редовних јавних конкурса у 2019. години, Министарство је 24. јануара 2019. године, објавило Предлог смерница за јавне конкурсе на званичној интернет презентацији Министарства, са позивом заинтересованим удружењима и јединицама локалне самоуправе да изнесу сугестије, коментаре и питања у вези са Предлогом конкурсне документације.

 Позив је био отворен до 1. фебруара 2019. године. У року су приспели предлози и питања које је за чланице објединила Национална Асоцијација Практичара/ки Омладинског Рада – НАПОР из Новог Сада и питање Канцеларије за младе Градске управе за спорт и омладину Града Новог Сада.

 Након прибављања мишљења надлежних органа државне управе и разматрања приспелих предлога и питања, сачињена је конкурсне документација.

 Како је у позиву најављено, истовремено са објавом конкурса објављују се одговори на приспела питања.

 Министарство захваљује свим учесницима јавних консултација на прилозима и питањима, чиме су допринели унапређењу и бољем разумевању конкурсне документације.

ПИТАЊА И ОДГОВОРИ

Питање: „Кoнкурснa дoкумeнтaциja, у дeлу “дoпунскa дoкумeнтaциja” eксплицитнo пoмињe акредитацију за примену и унапређење стандарда квалитета омладинског рада, a кao дeo мaтeриjaлa нa oснoву кojeг сe бoдуjу приспeли прeдлoзи прojeкaтa нaвoдe сe и биoгрaфиje oсoбa aнгaжoвaних у дирeктнoм рaду с млaдимa. НAПOР je у Mинистaрству oмлaдинe и спoртa имao кључнoг пaртнeрa и у прoцeсу oсигурaњa квaлитeтa oмлaдинскoг рaдa (aкрeдитaциja) и у прeпoзнaвaњу зaнимaњa oмлaдински рaдник/цa. Oслaњajући сe нa дoстигнућa дoсaдaшњих зajeдничких нaпoрa, и у свeтлу скoрaшњeг прeпoзнaвaњa зaнимaњa oмлaдински рaдник/цa, НAПOР прeдлaжe дa сe у тaбeли сa критeриjумимa и њихoвим кoрeспoндирajућим бoдoвимa jaснo види a) кoликo бoдoвa дoнoси aкрeдитaциja oргaнизaциje пoднoсиoцa прojeктa и б) aнгaжoвaњe сeртификoвaних oмлaдинских рaдникa/цa у дирeктнoм рaду сa млaдимa. Акредитација удружења за примену и унапређење стандарда програма омладинског рада коју издаје НАПОР директно указује на постојање капацитета организација у следећим областима: 1. Постоји планиран програм омладинског рада; 2. Лични и социјални развој младих особа; 3. Добровољно и активно учешће младих; 4. Омогућавање континуираног преиспитивања вредности и уверења младих; 5. Подстицање и промовисање различитости; 6. Управљање људским ресурсима; 7. Међусекторска сарадња и сарадња унутар сектора; 8. Kреирање сигурног окружења за младе.”

Одговор: У оквиру критеријума на основу којих ће Комисија за стручни преглед поднетих предлога програма и пројеката за финансирање програма и пројеката од јавног интереса у областима омладинског сектора вршити вредновање, конкретно критеријума 2. Капацитет носиоца програма или пројекта, вредноваће се:

- капацитети и искуство носиоца програма или пројекта који ће се, између осталог, доказивати на основу достављене акредитације за примену и унапређење стандарда квалитета омладинског рада и

- референце лица која реализују програм или пројекат које ће се доказивати на основу достављене биографије лица и свих сертификата које они поседују.

Оцена капацитета носиоца пројекта се врши у вези са садржајем предложеног пројекта и не представља рангирање свих учесника конкурса по критеријуму капацитета и референци ангажованих лица. За посебно бодовање поседовања акредитација која не представља јавну исправу нема законских основа, а поседовање неке од акредитација која је издата у форми приватне исправе не може бити услов за учешће на конкурсу или повољнији положај.

Питање: „Конкурсна документација дефинише горњу границу личних зарада кроз пројекте подржане овим конкусом у висини просечне зараде у Србији. Импликације ове одлуке на квалитет, професионалност и иновативност су вишеструке и непремостиве. Овом одредбом се онемогућава ангажовање оних који у највећој мери могу допринети развоју, иновацији, преносу знања и добрих пракси из иностранства и унапређењу квалитета пројеката који имплементирају НСM. НАПОР предлаже да се ова одредба не односи на она ангажована лица чији опис посла на пројекту, радна биографија и доказ о претходним зарадама чине разумну основу да се ангажованим експертима исплате зараде веће од просечних у Републици Србији.”

Одговор: Имајући у виду мере фискалне консолидације Владе Републике Србије и политику смањивања свих трошкова, максималан износ накнаде за лица ангажована на пројекту ће бити:

− накнада за једно лице које руководи реализацијом програма или пројекта, у месечном нето износу који не може бити већи од једне просечне нето зараде у Републици Србији, према подацима органа надлежног за послове статистике за месец децембар 2018. године, са припадајућим обавезама по уговору о ангажовању;

− накнаде за рад осталих лица која учествују у реализацији програма или пројекта у месечном нето износу који не може бити већи од 70% од једне просечне нето зараде у Републици Србији, према подацима органа надлежног за послове статистике за месец децембар 2018. године, са припадајућим обавезама по уговору о ангажовању.

Према пракси досадашњих пројеката, лица која су ангажована током целокупног трајања пројекта су ангажована на административним пословима и износ накнада је примерен врсти и обиму радног ангажовања младих и у другим делатностима. Обим и врста експертског ангажовања су у вези са садржајем пројекта и могућностима подносиоца пројекта. Поред наведеног пројекти који се суфинансирају могу по другом извору имати извор средстава за ангажовање експерата.

Питање: „Равноправна регионална заступљеност мора бити један од критеријума финансирања, посебно дела конкурса за спровођење циљева Националне стратегије за младе. Велика већина подржаних организација на конкурсима из претходних година долази из Београда чиме се директно доприноси неравноправном регионалном развоју омладинске политике, а тиме се директно креира неједнак положај младих у различитим деловима Србије. Такође, неопходно је што равномерније покрити тематске области у оквиру Националне стратегије за младе и осигурати да све идентификоване теме буду покривене пројектима.”

Одговор: Комисија за стручни преглед поднетих предлога програма за финансирање програма и пројеката од јавног интереса у областима омладинског сектора се увек до сада водила принципом равномерне регионалне заступљености реализације пројектних активности. Иако је седиште удружења/савеза везано за један град/општину, реализација пројектних активности је најчешће везана за више градова/општина, те је тиме обезбеђена покривеност територије Републике Србије, што се не види из списка одобрених програма и пројеката. Поред тога, Комисија приликом одабира пројеката води рачуна и о равномерној и пропорционалној додели средстава за реализацију програма и пројеката везано за различите циљеве Националне стратегије за младе, при чему треба имати у виду да се на конкурс не подноси приближно исти број пројеката за све циљеве Националне стратегије за младе.

Питање: „У оквиру овог дела конкурса сматрамо важним омогућити улагање у реконструкцију и опремање омладинских клубова, инфо центра и других простора за младе које су у власништву/закупу организација младих и за младе које спроводе омладински рад и акредитоване су за примену и унапређење стандарда програма омладинског рада. На тај начин би се дугорочно смањили трошкови изнајмњиваља те исте опреме (пројектор, „паметна табла“, фотоапарат, лап-топ и сл.). Важно је обезбедити механизам да та опрема остане у организацији после завршетка пројекта.”

Одговор: Министарство омладине и спорта кроз Јавни конкурс за подршку јединицама локалне самоуправе у спровођењу омладинске политике на локалном нивоу има за циљ стварање услова за побољшање живота младих кроз стварање услова за квалитетно провођење слободног времена. Простори чију изградњу, адаптацију, реновирање и опремање Министарство финансијски подржава на овај начин је простор у јавној својини који удружења младих/удружења за младе могу да користе за пружање различитих услуга младима, а које су у сагласности са локалним акционим планом за младе. Улагања у опрему и опремање простора који нису у јавној својини нису довољно регулисани, па представљају несразмеран терет приликом контроле начина употребе средстава и преноса власништва на стварима, а врло често нису у директној вези са садржајем пројекта. Министарство настоји да сагледа све регулаторне могућности и за овакву врсту подршке, када је у питању остваривање јавног интереса у областима омладинског сектора.

Питање: „Неопходно је вршити независни мониторинг пројеката како би се утврдио квалитет пројеката који су подржани, са извештајима из мониторинг посета који би били објављени на сајту. Такође, ове извештаје је неопходно разматрати и приликом поновног додељивања средстава организацијама/канцеларијама за младе.”

Одговор: У складу са чланом 14. Правилника о финансирању и суфинансирању програма и пројеката од јавног интереса у областима омладинског сектора („Службени гласник РС”, брoj 30/18) Министарство омладине и спорта прати спровођење и реализацију одобрених програма и пројеката на основу достављених извештаја и непосредног увида у реализацију одобрених програма и пројекта, као и непосредним контактом са корисницима одобрених програма и пројеката. Носилац програма или пројекта дужан је да у току реализације омогући Министарству праћење спровођења програма или пројекта, присуство при реализацији активности, као и увид у целокупну документацију. Носилац програма или пројекта дужан је да благовремено обавести Министарство о времену и месту реализације активности на програму или пројекту.

У оквиру критеријума на основу којих ће Комисија за стручни преглед поднетих предлога програма и пројеката за финансирање програма и пројеката од јавног интереса у областима омладинског сектора вршити вредновање, конкретно критеријума 8. Квалитет реализације претходних програма или пројеката које је финансирало Министарство омладине и спорта, а на основу свих расположивих података вреднују се редовност и квалитет извештавања као и запажени проблеми у извештавању (нередовно и/или неквалитетно извештавање).

Питање: „Сматрамо да лица која су ангажована у оквиру пројектог тима не треба да буду плаћана и по другом основу у оквиру пројекта. Међутим, неопходно је оставити могућност да се лица која се ангажују за реализацију активности, ангажују за извршавање више позиција у складу са компетенцијама. Уколико се не измени, ова ставка директно утиче на смањење квалитета програма, поготово за неке области (нпр: омладински рад) за које постоји мали број компетентних лица.”

Одговор: За реализацију пројектних активности (што искључује категорију „Људски ресурси“), једно лице може бити ангажовано по више основа, али само једним уговором.

Питање: „Предлог је да се омогући плаћање услуге превоза такси возилом. Због обима посла и врсте активности које се обављају, честих путовања и састанака ван места седишта организације, веома често се јавља потреба за коришћењем јавног превоза, између осталог и таксија. Обзиром да организације често немају сопствена возила, јавља се потреба за коришћењем таксија у случајевима одласка у набавку материјала, до банке, књиговође и сл. када је технички и временски много исплативије ићи таксијем него градским/међуградским аутобуским превозом (транспорт робе, пренос новца и сл.) Такође, чест је случај да у одређеном тренутку нема аутобуског превоза до одређеног места дешавања (нпр. тренинга) те је једини начин за превоз управо обични или линијски такси.”

Одговор: С обзиром на мере фискалне консолидације Владе Републике Србије и политику смањивања свих трошкова, услуге коришћења такси превоза где постоји јавни градски и међуградски превоз није дозвољен. Употреба такси превоза није забрањена, али не може представљати редован начин превоза, те мора бити у директној вези са активностима пројекта, те додатно образложена и оправдана.

Питање: „Похваљујемо спремност да се у оквиру критеријума за вредновање пројеката процењује у којој мери је предвиђено заступање принципа родне равноправности. Предлог је да се као посебан критеријум вреднује и укључивање младих из различитих маргинализованих група, како би се кроз пројекте/програме унапредиле jeднaке мoгућнoсти и друштвeнo укључивaњe свих млaдих, што је принцип нa кoм сe тeмeљи цeлoкупнo стрaтeшкo дeлoвaњe прeмa млaдимa у свим oблaстимa, циљeвимa и мeрaмa кoje НСM прeдвиђa.”

Одговор: У оквиру критеријума на основу којих ће Комисија за стручни преглед поднетих предлога програма и пројеката за финансирање програма и пројеката од јавног интереса у областима омладинског сектора вршити вредновање, конкретно критеријума 4. Обухват и усклађеност са потребама циљних група и подркритеријума Да ли је програмом или пројектом планирано укључивање младих из одговарајућих категорија (структура младих) у односу на циљ програма или пројекта и Обухват и усклађеност са потребама циљних група, вршиће се вредновање на основу дефинисаних категорија циљне групе и крајњих корисника у односу на циљ програма или усклађеност предлога програма или пројекта са потребама по следећим категоријама: ученици, студенти, млади из руралних средина, млади незапослени, млади предузетници, волонтери, млади ствараоци, омладински радници/це и друго, а посебно приказати осетљиве групе: млади Роми и Ромкиње, припадници националних мањина, особе са инвалидитетом, млади који живе у избеглиштву и расељењу, повратници у процесу реадмисије, млади мигранти, млади родитељи, млади са нерешеним стамбеним статусом, млади без родитељског старања, млади ЛГБТ.

Конкретизација овог услова конкурса у првом реду зависи од садржаја пројекта, а расписивање услова у свим елементима конкурса би могло сузити могућности предлагачима, а знатно повећати обим Смерница.

Питање: „У члану 5. Уговора потписаног између Министарства омладине и спорта и Града Новог Сада број 401-01-46/2018-04 од 2. августа 2018. године затражено нам је да што хитније доставимо бланко соло меницу, а све у складу са чланом 11. Правилника о финансирању и суфинансирању програма и пројеката од јавног интереса у областима омладинског сектора („Службени гласник РС”, број 30/18) којим је прописано да се достављају инструменти обезбеђења плаћања за случај ненаменског трошења средстава обезбеђених за реализацију пројекта или за неизвршење уговора, како би трансфер тражених средстава могао бити обављен.

Без обзира што тражена меница из члана 5. Уговора има улогу средстава обезбеђења за случај ненаменског трошења средстава обезбеђених за реализацију пројекта, односно за случај неизвршења уговорних обавеза Града Новог Сада које проистичу из тог Уговора, ова одредба нам доноси проблеме у вези са реализацијом уговора, тако да Градска управа за финансије Града Новог Сада сматра да су одредбе противзаконите и упозоравају нас да више не можемо потписивати уговоре са том одредбом.

Молимо вас да размотрите и уважите наше сугестије, још у овој фази припреме јавних конкурса и документације за конкурс, с обзиром да се наведена примедба односи на све локалне самоуправе и да нас известите о томе.”

Одговор: На основу мишљења Министарства финансија у вези издавања меница јединица локалне самоуправе, прибављање меница као инструмента обезбеђења плаћања за случај ненаменског трошења средстава за реализацију пројекта или за неизвршење уговора, није регулисано Законом о јавном дугу.

Истовремено су дати сугестије за промену формулације, тако да гласи: као средства финансијског обезбеђења за случај настанка обавезе повраћаја одобрених средстава.

Ради избегавања евентуалних недоумица у тумачењу, уговорна одредба ће бити преформулисана, тако да гласи:

 „Корисник средстава се обавезује да у року од 7 дана од дана закључења уговора Министарству достави регистровану бланко соло меницу, са клаузулом „без протеста”, потписану оригиналним потписом од стране овлашћеног лица за располагање средствима на рачуну, оверену, са копијом депо картона, копијом овереног ОП обрасца и листингом са сајта НБС као доказом да је меница регистрована и овлашћењем за попуну менице, као средства финансијског обезбеђења за случај настанка обавезе повраћаја одобрених средстава из члана 4. овог уговора.”.

Измене у тексту уговора су могуће и у свему у складу са Правилником и предметним мишљењем.